كامل صالح نخله

كامل صالح نخلة  (1883- 1957 ) مؤرخ و كاتب قبطى مصرى اتولد فى 4 ابريل 1883 بالاسكندرية ؛وكانت والدته من عيله المعلم ملطى اللى كان كبار أراخنة عصر فى فترة محمد على .وتوفى والده و هو فى سن الخامسة فكفله عمه ،دخل مدرسة رأس التين الثانوية بالاسكندرية ؛وكان سنة 1900 م . و كان عازم على الالتحاق بمدرسة المعلمين بالقاهرة ؛ لكن السلطات الانجليزية قامت بإلغائها . فالتحق للعمل بوزارة المعارف العمومية (وزارة التربية والتعليم الايام دى ) وتدرج فى السلك الوظيفى لحد وصل الى منصب كبير المفتشين الإداريين .وفى سنة 1935 ؛أستقال من العمل الحكومى ؛وبعت له الأستاذ احمد نجيب الهلالى خطاب شكر على مجمل خدماته بالوزارة .

تواصل بعدها مع الدكتور ابراهيم بك منصور رئيس جمعية التوفيق  ساعتها  ؛فكلفه بالاشراف على مطبعة الجمعية وعلى مدارسها .

يعتبركامل صالح نخلة واحد من أهم المؤرخين الكبار فى التاريخ القبطى ؛فهو اللى اكمل تاريخ البطاركة اللى بدأها ساويرس بن المقفع فى القرن العاشر الميلادى ؛وأكمل حلقاتها سلسلة من المؤرخين لاكن وقفوا جميعا عند البابا كيرلس التالت بن لقلق(1235- 1243 ) البابا رقم 75 ؛فقام كامل باستكمال السلسلة من بعدهم لحد وصل لالبابا ديمتريوس التانى ( 1862- 1870 ) البابا رقم 111 .

 مؤلفاته 
 تاريخ المجامع المكانية لكنيسة الاسكندرية من تأسيسها لسنة 1953 م .
 تاريخ الايبارشيات القبطية فى الديار المصرية والنوبة و أثيوبيا وتاريخ أسقفية مصر لالجيل التسعتاشر  .
 تاريخ المجامع المسكونية التلاته .
 تاريخ علاقة كنيسة الاسكندرية بكنيسة أنطاكية .
 تاريخ عام للكنيسة القبطية .
 خلاصة تاريخ المسيحية فى مصر
 البابا اثناسيوس الرسولي
 البابا غبريال بن تريك
 يوحنا المعمدان
 شارك فى كتابة:
 منتخبات تهذيبية فى تاريخ الأمة القبطية
 الجنرال يعقوب واستقلال مصر
 الانبا بطرس خاتم الشهداء
 البابا بنيامين البطريرك 38
 كتب مقالات فى الكتير من المجلات : ( رسالة المحبة – صهيون – نهضة الكنائس – الهلال – المقتطف- الكاتب المصرى ...... الخ )

تصنيف:اقباط
تصنيف:كتاب
تصنيف:مواليد 1883
تصنيف:وفيات 1957
تصنيف:مؤرخين